**สุภาษิตคำโคลง**

**พระพุทธเจ้าทรงแสดงปฐมเทศนาธัมมจักกัปปวัตนสูตร**

**โปรดเบญจวัคคีย์ให้ได้ดวงตาเห็นธรรม**

 ยังน้ำจิตบุรุษให้ หลงใหล

 ด้วยรูปรสสตรีใน แหล่งหล้า

 ทั้งกลิ่นเสียงอันไพ เราะรื่น

 ปลงจิตคิดบากหน้า สู่ห้องกรรมฐาน

 อิตถีศรรทโทนี้ คือเสียง หญิงแฮ

 ยังจิตให้เอนเอียง อ่อนได้

 หญิงย่อมกล่าวสุรสำเนียง โลมล่อ ชายแฮ

 ชายมักหลงเล่ห์ไซร้ ชอบช้อนตักกาม

 กลิ่นเสียงรูปรสสิ้น ทั้งหลาย

 ทรงศีลาแล้วยังกลาย พระห้าม

 ดังหมู่**ปัจนึก๑**หมาย พยาบาท

 ตั้งจิตจงจักข้าม บ่อห้วงชลมาร

 ภิกษุ**กระสัน๒**ด้วยรูป สิริมา

 เพลิงราครุมกายา เร่าร้อน

 พระเสด็จนำภิกษุมา เห็นร่าง นางเฮย

 ครั้นตายกายกลับย้อน เปื่อยเน่าอนิจจัง

๑ ข้าศึก

๒ คิดผูกพันอยู่, มีใจจดจ่ออยู่